Nyx et Hemera

Nyx (Graece Νύξ, scilicet Latine Nox) et Hemera (Graece Ἡμέρα, scilicet Latine Dies) fuerunt in historia fabulosa Graeca deae primordiales, noctis et diei personificationes. 

 Nyx secundum Hesiodum 
In Hesiodi Theogonia Nyx e Chao nascitur; liberi eius sunt multi et poeta eos enumerat. Cum Erebo fratre suo Nyx partum Aetheri et Hemerae dedit. In descriptione Tartari Hesiodus Hemeram sororem Noctis et non filiam dicit. 

 Nyx secundum Homerum 
Homerus in libro Iliadis decimo quarto257—261. de Somno deo, filio Nyctis, narrat. Cum Iuno eum iussisset, ut Iovem soporaret, Somnus se iam hoc fecisse memoravit. Tunc Iuppiter eum e caelo in mare praecipitaret, nisi Somnus ad Nyctem matrem suam fugeret; nam Nyctem sacram Iuppiter timebat nec iniuriam ei ferre volebat.

 Hemera 
Hemera secundum Hesiodum filia Erebi et Nyctis fuit. Hemera Aetheris fratris sui mulier erat.  Carneades apud Ciceronem in libro De Natura Deorum Stoicum quendam citat, qui a Hemera (Die) et Aethere Caelum (Graece Οὐρανόν) genitum esse affirmavitIII 44.. 

Nyx et Hemera

Hemera e Tartaro abit, dum Nyx intrat, et cum Hemera redit, Nyx abit; Hesiodus dicit:
...Νύξ τε καὶ Ἡμέρη ἆσσον ἰοῦσαι 
ἀλλήλας προσέειπον ἀμειβόμεναι μέγαν οὐδὸν 
χάλκεον· ἡ μὲν ἔσω καταβήσεται, ἡ δὲ θύραζε 
ἔρχεται...
(Nyx et Hemera appropinquant et salutant altera alteram, cum praetereunt magnum limen aeneum; et dum prior domum descensura est, altera ex ianua exitTheogonia, 748—751. Cf. versionem Graevii:       ...Noxque et Dies prope euntes       Sese mutuo compellabant, alterno subeuntes magnum limen       Ferreum. Haec quidem intrat, illa vero foras       Egreditur...(Hesiodi Ascraei quae extant ex recensione J.G. Graevii... Amstelodami 1667, p. 145)..)

Notae

Categoria:Mythologia Graeca
Categoria:Dei Graeci
Categoria:Personificatio in mythologia Graeca